Keskustelu:Jyväskylän kaupunginosat

message: Tämä artikkeli on hieman erikoisesti nimetty, sillä tällaista nimeämiskäytäntöä en muista että olisi missään muussa käytetty. Olisiko paikallaan siirtää tiedot Jyväskylä-artikkeliin? Se myös veisi Jyväskylääkin kohti laatuartikkelia. --Samulili 26. huhtikuuta 2005 kello 09:23:05 (UTC)
replies: text: Parempi käytäntö lienee artikkelien luominen kaupunginosittain mallilla Kuokkala (Jyväskylä): nyt kun kaupungiosien nimiä on luotsattu tämän otsikon alle sellaisenaan, on ongelmana se, että monen paikannimen kohdalla löytyy Suomessa kaimoja muualtakin. --Noinikkää 26. huhtikuuta 2005 kello 09:40:18 (UTC)
replies: text: : Ajattelin tehdä Turun kaupunginosia tapaisen listauksen. Tosin Jyväskylän pienalue jako on outo, niin varmaa käytän tuota tilastojaottelua mitä Jyväskylä-artikkelissakin on käytetty. --Zache 25. elokuuta 2007 kello 10.32 (UTC)

message: * Pisteet sille joka viitsii, etsiä jyväskylän kaupungin sivuilta ajantasalla olevat asukasmäärät alueille. --Zache 8. syyskuuta 2007 kello 09.02 (UTC)
thread_title:  Alueiden väkiluvut 

message: * Onko esim. Nyrölä todellakin kaupunginosa eikä kaupunkiin kuuluva kylä? Onko Jyväskylän maalaiskylät virallisesti määritelty kaupunginosiksi?Jaakko Leinonen 13. heinäkuuta 2009 kello 19.40 (EEST)
replies: text: Nyrölä on kaupunginosa. Nykyisin kaupunginosia näyttäisi olevan peräti 86 + 3 numerovarausta.8.10.2009 vahvistettu lista http://jkl.fi/kaavoitus/kaupunginosat --[ erkka ] 18. lokakuuta 2009 kello 15.54 (EEST)
replies: text: : Tähän liittyen niin alunperin tämä oli tarkoituksella luettelo jyväskylän pienalueista eikä kaupunginosista, koska Jyväskylän tilastoalueet menevät huomattavasti paremmin asuinalueiden mukaan kuin nuo viralliset kaupunginosat (IMHO). Noh, näemmä vuodessa tämä on konvertoitunut vastaamaan virallista kaupunginosaluetteloa joten mikäpä siinä. --Zache 9. marraskuuta 2009 kello 05.59 (EET)
replies: text: ::En huomannut tätä keskustelua, kun äsken korjasin muutaman asuinalueen pois kaupunginosaluokasta. Kuitenkn annetut lähteet  ovat ristiridassa keskenään  kun am-osion karttapalvelusta puuttuu suuri osa alueista, joita on nimellä "Jyväskylän kaupunginosat" linkitetyssä kartassa, jossa myös otsikkona on "kunnanosat". Ne mitä poistin puuttuivat tosin kummastakin.--Urjanhai (keskustelu) 22. maaliskuuta 2014 kello 19.19 (EET)

text: ::Ovatkohan tämän alan käsitteet vähän horjuvia? Esimerkiksi Turku ja Tampere näyttävät jakautuvan noin kymmeneen suuralueeseen eli suunnittelualueeseen. Monet tilastotiedot esitetään suuralueittain. Tilastokeskuksen sivuilla suuralue taas tarkoittaa koko maan viittä isoa aluetta, jotka edelleen jaautuvat maakunniksi. Kaupunkien suuralueet taas jakautuvat kaupunginosiksi, mutta myös puhutaan pienalueista, jotka taitavat olla vielä kaupunginosaakin pienempiä alueita. Kylä-sanaakin käytetään näiden rinnalla, ainakin wikiartikkelin Kaupunginosa mukaan. Tuo artikkeli vaatisi kylä lähteitä ja näiden käsitteiden avaamista. Jyväskylän osalta ei saa selvää, ovatko kaikki nämä termit rinnakkain käytössä.--Kospo75 (keskustelu) 23. maaliskuuta 2014 kello 11.00 (EET)
replies: text: :::Kyllä niin suuralue kunnan osa-alueena, kuin kaupunginosa ja pienaluekin ovat varmaan vakiintuneita käsitteitä, joskin voi olla ehkä eroa siinä, esiintyykö niitä kaiken kokoisissa kaupungeissa, ja miten paljon aluejakosysteemit poikkeavat kaupungeittain, tai kattaako joku tietty jako kuten kaupunginosajako koko kaupungin vai ei. Käytännön kautta lienee noussut esiin kysymys siitä, tulisiko kaupunginosien ohella tai asemesta käyttää myös näitä muita aluejakoja, jos ne ovat kuvaavampia. Samoin ainakin aiemmin monet aihepiiriin perehtyneet ovat kritisoineet sitä, että mikä tahansa paikannimi jonkun kaupungin sisällä luokitellaan luokkaan "kaupunginosat", ja itse olen kritisoinut varsinkin sitä, entinen kunta luokitellaan kaupunginosaksi, vaikkei olisi mitään lähteitä sille, vastaako kaupunginosa likimainkaan entistä kuntaa vai kattaako se vain sen keskustaajaman, koska ajatus että entinen kunta lakatessaan muuttuisi vain taajamaksi on epätosi ja vastoin Kotuksen suositusta nimien käytöstä. Vastaavasti myöskään mikä tahansa paikannimi taajaman ulkopuolella ei ole kylä, mitä maaseutuaihepiiriä muokanneena olen yrittänyt tarvittaessa oikaista. Sitä en kuitenkaan osaa ratkaista miten kaupunginosia ja muita kaupunkien aluejakoja tulisi yleisesti käsitellä, vaan se olisi varmaan kahvihuonekeskustelulla selvitettävä asia. Sama on kyllä tullut esiin ainakin myös Turun yhteydessä juuri samoilla argumenteilla kuin yllä. - Ja lisäksihän kaupungeissa on myös kyliä, joilla taajama-alueella on lähinnä historiallista merkitystä, mutta joita myös voidaan tarkastella, vrt. esim. Espoon kyläjako, :luokka:Espoon kylät.--Urjanhai (keskustelu) 23. maaliskuuta 2014 kello 11.29 (EET)

text: :::Epäselvyyttä kuitenkin tulee silloin kun tietoa ei suoraan ole, tai eri tiedot ovat ristiriidassa, niin kuin nyt tässä karttapalvelu ja osittain ristiriitaisesti ("kunnanosat"=???) otsikoitu pdf, joissa aluejaot poikkeavat toisistaan. Tämä ehkä ratkeaisi jos kävelisi kaupungin tekniseen virastoon kyselemään ja saisi ehkä jonkun dokumentin evääksi.--Urjanhai (keskustelu) 23. maaliskuuta 2014 kello 11.37 (EET)

text: :::Luettelot kaupunginosista kaupungeittanhan ovat muuten jossain maanmittauslaitoksen netissä. Mutta karttoja netissä on eri kunnilla vaihtelevasti (etenkin suurimmilla kaupungeilla on kyllä usein hyvät karttapalvelut). --Urjanhai (keskustelu) 23. maaliskuuta 2014 kello 11.41 (EET)
replies: text: ::::Lähteenä olleita sivuja on varmaan muutettu sen jälkeen kun tätä artikkelia on viimeksi päivitetty. Ainakin jossain vaiheessa tämä kaupunginosaluettelo oli ihan kunnossa, mutta nyt kartasta puuttuu muidenkin kaupunginosien kuin Nyrölän rajoja ja numeroita. Suuralue voi liittyä joko Suomen NUTS-aluejakoon, jossa se tarkoittaa useampaa maakuntaa yhdessä tai kuntien osa-aluejakoon. Kuntien osa-alueiden hierarkiassa ylimmällä tasolla ovat suuralueet, ne jakautuvat tilastoalueisiin, jotka jakautuvat edelleen pienalueisiin. Kaupunginosat ja maarekisterikylät liittynevät kiinteistöjen rekisterinumerointiin ja niiden rajat voivat poiketa kuntien osa-aluejaoista. Käsitteiden käyttö ei ole kovinkaan yhdenmukaista kaupungista riippuen. Maanmittauslaitoksen luettelosta ei ole apua, sillä siinä Jyväskylän kaupunginosat on vain numeroitu, vaikka kaupungin omassa karttapalvelussa niillä on nimetkin. Kuitenkin luettelon perusteella Nyrölä on ainakin kylä, mutta kaupunginosaa numero 58 ei ole lainkaan. Luettelo Jyväskylän pienalueista on ainakin tarkempi ja selkeämpi aluejako kuin tämä. Norjankielisessä Wikipediassa on luettelotkin sikäläisistä kuntien osa-alueista. Joissakin kunnissa maarekisterikylät voivat muodostaa osa-alueita tarkemman aluejaon ja joissakin taas osa-aluejako on tarkempi, jos maarekisterikyliä on vähän. Kotimaisten kielten keskukselta löytyy hiukan aihetta sivuava teksti Kunta ja kaupunki erilleen. --Raksa123 (keskustelu) 24. maaliskuuta 2014 kello 21.50 (EET)
replies: text: :::::Tuo Kotuksen kannanotto järkevä sikäli, että se noudattaa Ruotsin mallia, ja ruotsissahan tuo malli otettiin käyttöön, kun kuntauudistuis tehtiin aikoinaan kertarysäyksellä. Suomessa kuntauudistusta tehdään tipoittain, mutta jos lopputulos (joskus) on likimain sama, niin viimeistään silloin tuo malli sopii Suomeenkin (ja sitä myötä Suomen kuntienn käsittelyyn suomenkielisessä Wikipediassa). --Urjanhai (keskustelu) 25. maaliskuuta 2014 kello 00.01 (EET)
thread_title:  Kaupunginosa vai kylä? 

message: Mistä löytyisi Jyväskylän kaupunginosakartta? Musta se oli toimintona kaupungin karttapalvelussa, mutta en löydä sitä nyt. Tarkoitan, että oli jotkin aluejakonappulat, joilla rajat ja alueiden numerot / nimet sai näkyviin kartalla... --Aulis Eskola (keskustelu) 24. elokuuta 2015 kello 15.44 (EEST)
replies: text: Loogisesti kaupungin karttapalvelun vasemman reunan valikon valinnasta: Näytä kartalla -> Esteettömyys -> Vapaa-aika ja liikunta -> Yksityiset palvelut -> Aluejaot -> Kaupunginosat (en usko, että tuo on noin tarkoituksella) --Zache (keskustelu) 24. elokuuta 2015 kello 15.54 (EEST)
replies: text: : Kiitos - olipas pojilla lipsahtanut edeltävissä muutoksissa valikko sekaisin - että esteettömyys yksityisissä palveluissa :p Tuo "Yksityiset palvelut" ei suostu aukeamaan syvemmälle Palveluhaun kautta ainakaan tällä Chromella. Mutta ongelmankierto-ohjeesi toimii kyllä, kun sitä noudattaa pilkuntarkasti... --Aulis Eskola (keskustelu) 24. elokuuta 2015 kello 21.39 (EEST)
thread_title:  Missä kaupunginosakartta? 

message: Tässä artikkelissa on kyllä jonkin verran lähteetöntä tietoa, että pitäisi melkeinpä kirjoittaa koko sivu uudelleen. En vain tiedä, miten se kannattaisi tehdä. Muutkin alueet (kuin viralliset kaupunginosat) on syytä mainita, koska nämä ovat nimen omaan virallisia kaupunginosia. Kapulakone (keskustelu) 28. heinäkuuta 2023 kello 15.09 (EEST)
thread_title:  Lähteetöntä tietoa